Растаите често го употребуваат знамето на Етиопија кое било користено за време на владеењето на Хајле Селасие.
**Растафаријанство** — монотеистичко, Авраамско, религиозно или социјално движење, кое се развило во христијанската култура во Јамајка во 1930-тите години. Приврзаниците чиј култ е Хајле Селасие, поранешен Цар на Етиопија (1930-1936 и 1941-1974), се наречени Растафаријани или Расти.

Движењето понекогаш е нарекувано и „*Растафаријанизам*", но овој термин некои Расти го сметаат за понижувачки и навредлив, кои не сакаат да бидат обележувани со наставката „*изам*" Дел од учените, движењето го нарекуваат секта,, додека некои го поврзуваат со култ , додека пак Енис Едмундс го карактеризира како ревитализациско движење. Растафаријанството не е високо организирана религија: тоа е движење и идеологија. Многу Растафаријани велат дека тоа воопшто не е религија, туку „*начин на Живеење*". Повеќето Растафаријани не признаваат никакви секти и вероисповести, па така се охрабруваат едни со други да најдат верба и инспирација во самите себе.

Името растафаријанството е преземено од Рас Тафара, предвладеечката титула на Хајле Селасие, составено од *Амхарик Рас* (во превод „Глава", етиопски еквивалент на Војвода) и од презимето на Свети Селасие, Тафари. Растафаријаните се истакнати по тоа што тврдат дека Свети Селасие, поранешниот и последен етиопски цар, е друга инкарнација на христијанскиот Бог, наречен *Џа*. Тие го гледаат Свети Селасие како Џа или Џа Растафари, кој е Второ пришествие на Исус Христос на земјата.

Растафаријанството вклучува и активности како спиритуално конзумирање на канабис и отфрлање на западното општество (наречено Бабилон, кое повеќе се однесува на христијанскиот метафоричен Бабилон, отколку на месопотамската град-држава). Ја прокламира Африка (исто така наречена „Зајон") како родно место на човечкиот вид.

Денес, сознанието за растафаријанството е распространето низ целиот свет, преку заинтересираноста која ја предизвикала реге музиката- најевидентно од страна на јамајскиот пејач и композитор Боб Марли. До 1997, имало околу милион верни Растафаријани низ светот. Од пет до десет проценти од Јамајчаните се произнесуваат како Растафаријани.

Светски гледишта и верувања
---------------------------

### Бог

Растафаријаните се монотеисти, се поклонуваат на еден единствен Бог кој го нарекуваат Џа. Растите го гледаат Џа како битие во форма на Светото Тројство, односно Бог кој е Таткото, Синот и Светиот Дух. Растите веруваат дека во форма на Светиот Дух (инкарнација), живее меѓу луѓето, и токму затоа тие често себеси се нарекуваат „*Јас и Јас*". Освен тоа,„*Јас и Јас*" го користат наместо *„Ние"*, и се користи на овој начин за да се изрази еднаквост помеѓу луѓето, признавајќи дека Светиот Дух внатре во нас, сите не прави исти и во суштина едно.

Некои Растафаријани го прифаќаат христијанското верување дека Бог се инкарнирал на земјата во формата на Исус Христос, за да го пренесе своите учења на човештвото. Како и да е, тие често велат дека неговите учења биле изопачени од Бабилон.

### Свето Тројство

Раста верувањето го опфаќа Светото Тројство вклучувајќи потенцирање на Свети Селасие, значењето на „*Моќта на Тројството*" или „*Силата на Тројството*" во Ге’ез- името кое му е дадено на Рас Тафари по неговото крштевање, и подоцна се сметало за дел од неговото владеечко име со кое се здобил на 2 ноември 1930 на неговото крунисување од страна на Етиопската Православна Црква.

### Зајон наспроти Бабилон

Растафаријаните тврдат дека *Зајон* (односно Африка, посебно Етиопија) е земјата која Џа ним им ја ветил. За да го достигнат ова, тие го отфрлаат модерното западно општество, кое го нарекуваат Бабилон, кое го гледаат како бесконечно корумпирано.

### Лавот

Лавот е знак на Свети Селасие. Исус Христос во Библијата е опишан како „*Лавот на Јуда*", и поради таа причина, Свети Селасие го гледаат како реинкарнација на Исус.

### Ганџа/Канабис

За растите, пушењето канабис, често познат како *„трева"*, *„грас", „синсемила"* е спиритуален чин, често придружуван од Библиски учења, кој се смета за причестување кое го прочистува телото и умот, лекува душата, носи задоволство, и ги доближува до Џа.

Наводи
------

1. ↑  Clarke 1986, стр. 11 sfnm error: no target: CITEREFClarke1986 (help); Edmonds 2012, стр. 92 sfnm error: no target: CITEREFEdmonds2012 (help); Sibanda 2016, стр. 182 sfnm error: no target: CITEREFSibanda2016 (help).
2. 1 2  Edmonds 2012, стр. 92. sfn error: no target: CITEREFEdmonds2012 (help)
3. ↑  Edmonds 2012, стр. 113. sfn error: no target: CITEREFEdmonds2012 (help)
4. ↑  Ryman, Cheryl (2014). „Kumina". Во Horn, David; Shepherd, John (уред.). *Bloomsbury Encyclopedia of Popular Music of the World, Volume 9: Genres: Caribbean and Latin America* (англиски). Bloomsbury Publishing. ISBN 9781441132253.
5. ↑  Edmonds 2012, стр. 32. sfn error: no target: CITEREFEdmonds2012 (help)
6. ↑  Barrett 1997, стр. viii. sfn error: no target: CITEREFBarrett1997 (help)
7. ↑  Cashmore 1983, стр. 6. sfn error: no target: CITEREFCashmore1983 (help)
8. ↑  Cashmore 1983, стр. 188 sfnm error: no target: CITEREFCashmore1983 (help); Edmonds 2012, стр. 92 sfnm error: no target: CITEREFEdmonds2012 (help).
9. ↑  Stephen D. Glazier. Juergensmeyer, Mark K.; Roof, Wade Clark (уред.). *Encyclopedia of Global Religion*. Sage. стр. 614. ISBN 978-0761927297. Посетено на 10 March 2017.
10. ↑  Barrett 1997, стр. 82 sfnm error: no target: CITEREFBarrett1997 (help); Edmonds 2012, стр. 32 sfnm error: no target: CITEREFEdmonds2012 (help).
11. ↑  Edmonds 2012, стр. 36. sfn error: no target: CITEREFEdmonds2012 (help)
12. ↑  Clarke 1986, стр. 67. sfn error: no target: CITEREFClarke1986 (help)
13. ↑  Clarke 1986, стр. 88 sfnm error: no target: CITEREFClarke1986 (help); Edmonds 2012, стр. 54 sfnm error: no target: CITEREFEdmonds2012 (help).
14. ↑  Edmonds, p. 61.

Надворешни врски
----------------

* Rastafarianism Scholarly profile at the Religious Movements Homepage (University of Virginia)
* A Sketch of Rastafarian History by Norman Reddington
* House of Judah Nyabinghi Rastafarian Grounation — John H. Bradley на YouTube

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85111472
* BNF: cb119673447 (податоци)
* NKC: ph455191

 |

 |